
	  Em dic Nelson Kane. Fins que no vaig tenir deu anys, era un sac d’ossos, no estava en forma i era un

			Aleshores, el dia que vaig fer deu anys, em vaig despertar amb unes habilitats NINJA [image: imagen]! 

		I ara soc el

		Tot i que segueixo sent una mica pringat!

			Vaig heretar els poders ninja del meu pare.

			El pare va desaparèixer misteriosament quan jo era molt petit.

			Visc amb la mare, el cosí Kenny i l’àvia Pat en un dipòsit de ferralla a la ciutat de Duck Creek.

			En Kenny no és només el meu cosí, també és el meu supercompany!

			Quan em transformo en el Ninja Kid, en Kenny em dona un cop de mà convertint-se en el col·lega h!

			Diu que la H vol dir hiperguapo!

			Però més aviat hauria de voler dir HALAR, perquè en Kenny no para d’endrapar!

			L’àvia és una inventora brillant, però les seves creacions no sempre funcionen com se suposa que ho haurien de fer.

			Com ara la supermàquina netejavidres, que estava pensada per simplificar la feina de la mare, que treballa de dona de fer feines…

			… però va acabar netejant-la a ella!

			O els prismàtics que l’àvia va inventar per veure què hi havia abans de girar la cantonada.

			El problema era que també ho feien veure tot [image: imagen]

			És una sort que tingui una família tan guai, perquè últimament a Duck Creek estem vivint una pila de situacions DE BOJOS.

			I totes les BOGERIES les ha causat un sol home.

			El doctor Andrew Kane és el germà bessó del meu pare. De jove, era molt intel·ligent, de manera que l’àvia li va transmetre tots els coneixements que tenia sobre l’art d’inventar.

			Però l’Andrew sempre estava gelós, perquè el meu pare tenia habilitats ninja i ell no. Així que va fugir amb tots els invents de l’àvia i es va convertir en el Dr. Kane.

			Fa poc el Dr. Kane va deixar anar ARANYES MUTANTS GEGANTS per Duck Creek…

			

		[image: imagen]

			

		[image: imagen]

			

			També va crear un virus electrònic que va provocar que totes les màquines de la ciutat cobressin VIDA I ATAQUESSIN LA GENT!

			Amb l’ajuda de l’àvia i d’en Kenny, vaig poder encongir les aranyes fins que van recuperar la mida normal i vaig parar els peus al virus electrònic…

			… de manera que tot ha tornat a la normalitat… 

			… per ara.

			I això està molt bé, perquè en Kenny i jo ens hem d’entrenar per al gran campionat d’atletisme que se celebra demà.

			

		[image: imagen]

			

			—Que penjaràs totes les MEDALLES D’OR a la nostra habitació? —va preguntar en Kenny amb la boca plena de plàtan. Tot just acabàvem d’esmorzar, però ell ja tornava a halar!

			—Què vols dir amb «totes les medalles d’or»? —vaig contestar.

			—Ets el ninja kid! Ho guanyaràs absolutament tot!

			—No puc guanyar totes les proves de cop i volta! Tothom segueix pensant que soc el pringat d’en Nelson. Despertaria sospites.

			—No s’imaginarien mai que ets un NINJA! —va cridar en Kenny, esverat.

			—Xxxxxxt!

			Ja he dit que en Kenny és un TRASTO amb els secrets?! I a més és molt

			—No podries almenys guanyar algunes proves? —va preguntar en Kenny—. Si no, en Charles Brock s’endurà totes les victòries! Una altra vegada!

			En Charles Brock és el fill de l’alcalde Brock. També és un abusananos AMB MAJÚSCULES. 

			En Charles es pensa que és el MILLOR atleta que Duck Creek hagi vist mai.

			Com molaria guanyar alguna cosa per una vegada. I molaria molt, moltíssim, passar la mà per la cara a en Charles Brock, també per una vegada.

			Potser en Kenny tenia raó. No podia ser tan catastròfic fer servir els meus poders ninja només per a unes quantes proves. Oi?

			dos

			En Kenny i jo érem a la línia de sortida de la nostra primera prova d’entrenament. Era la cursa masculina de 400 metres llisos.

			En Kenny era un corredor pèssim, però li encantava fer-ho passar bé a tothom.

			Va aconseguir que tots els xavals entonéssim un cant abans de la cursa. Fins i tot havia inventat una cançó per a l’ocasió!

			Va remenar les anques al voltant de la línia de sortida. En acabat va fer…

			En Charles era al meu costat a la línia de sortida i mirava de posar-me nerviós.

			—Espero que t’agradi la [image: imagen] Nelson —va dir—. Perquè ara te’n faràs un fart!

			En Kenny no ho va poder evitar:

			—En Nelson et podria clavar una pallissa si volgués —va dir.

			En Charles va riure.

			—Només si es tractés d’una cursa per veure qui és el pringat més gran del món!

			Llavors, la Sarah va cridar des del lateral.

			

		[image: imagen]

			

			La Sarah és una nena de la meva classe que és superllesta i superràpida. I supermaca.

			Acabava de guanyar la cursa femenina de 400 metres llisos.

			Sabent que la Sarah mirava, em moria de ganes de guanyar. El meu estómac feia

			El Sr. Fletcher va donar el tret de sortida i, sense pensar, vaig esprintar a tota velocitat. No havia corregut mai tan de pressa en tota la meva vida! A la meitat de la cursa, duia

			En Charles no s’ho podia creure. Però en Kenny sí! Anava l’últim i m’animava[image: imagen] mentre corria.

			Tenia ganes de seguir esprintant fins arribar a la meta, però no volia que ningú sospités: abans no hauria guanyat mai una cursa. Ni per miracle!

			De manera que, quan quedaven cinquanta metres, vaig alentir el pas i vaig deixar que tothom m’avancés.

			Quan en Charles va passar pel meu costat, va dir amb una rialleta:

			—Massa ràpid, massa d’hora. Error de debutant, inepte!

		  En Charles va quedar primer i el nen nou, en Billy Bob, segon.

			En Billy Bob venia del camp i tenia la tofa més impressionant que hagués vist mai!

			Formal per davant, grenyes per darrere!

			En Billy Bob era un crac corrent. Deia que era perquè perseguia vaques i porcs des que era un nadó!

			Vaig quedar l’últim i en Kenny, el penúltim.

			—Què ha passat? —em va preguntar el meu cosí.

			—No volia que ningú s’ensumés que soc el Ninja Kid —vaig contestar.

			—Ara segur que no s’ho pensen ni remotament —va dir en Kenny—. Ves que no creguin que soc jo, el Ninja Kid!

			—Crec que no t’hi has d’amoïnar —vaig riure.

			La Sarah es va acostar i em va donar uns copets a l’esquena.

			—Bon intent, Nelson.

			—Bon intent? —s’hi va ficar en Charles—. Ha estat un fracàs èpic! En Nelson no serà mai un guanyador com tu o com jo, Sarah.

			Tenia ganes de dir-li que en Kenny tenia raó. L’hi hauria pogut clavar una pallissa, si hagués volgut, però no vaig dir ni mu… com en Kenny en un concurs d’ortografia.

			La prova següent era el salt d’alçada. En Charles es va obrir pas per ser el primer i va superar el llistó a la primera, com si res.

			Jo era el següent i, just quan em disposava a saltar, en Charles se’m va plantar al davant.

			La Sarah va riure.

			Sabia que no havia de fer servir els meus poders ninja, però tenia unes ganes boges de demostrar a en Charles i a la Sarah que no era un inútil. Vaig córrer a tot drap cap al llistó del salt d’alçada i hi vaig

			En Charles no se’n sabia avenir. En Kenny, tampoc!

			—Sort que no volies desvelar la teva identitat secreta —va dir—. Per poc no arribes a l’espai exterior!

			—Ha estat increïble, Nelson! —va dir la Sarah.

			—Avui m’ho he pres amb calma. Demà guanyaré més proves —vaig engegar sense pensar.

			—Ual·la! —va exclamar la Sarah—. Si això ha estat prendre-s’ho amb calma, no em puc imaginar què faràs quan t’hi matis!

			Se’n va anar de pressa i corrents a la següent prova que tenia i en Kenny em va somriure.

			—Ups, suposo que demà hauré d’estar a l’altura —vaig murmurar.

			—Fantàstic! —En Kenny va somriure d’orella a orella—. Oh…, però no sé si l’àvia i la teva mare hi estaran d’acord.

			Aquell vespre, tot sopant, vaig explicar a la mare i a l’àvia el que havia passat a la pista d’atletisme. M’esperava que es posessin fetes UNES FERES…

			Però no estaven pas enfadades, estaven preocupades, i això va ser molt pitjor!

			—No pots deixar que ningú descobreixi que ets el ninja kid —va dir la mare.

			—Sobretot el Dr. Kane —va afegir l’àvia—. Si ho fa, estaràs en greu perill.

			—I ara! —va saltar en Kenny—. L’únic que corre PERILL són els rècords d’atletisme de Duck Creek!

			—El Dr. Kane tornarà —va afirmar l’àvia—. No desistirà fins que trobi el que està buscant a Duck Creek.

			—O sigui que demà he de quedar l’últim en tot?! —vaig gemegar.

			—No… —va respondre la mare.

			UF.

			—Potser podries quedar penúltim o antepenúltim, per prudència —va dir l’àvia.

			
		[image: imagen]

		  
			Seria la PITJOR competició de tots els temps! Ja podia veure la cara d’en Charles…

			Més valdria que fes campana.

			Aleshores em vaig fixar en una fotografia del meu pare quan tenia la meva edat que hi havia penjada a la nevera.

			—Un moment —vaig dir, assenyalant la foto—. Per què al papa sí que li estava permès guanyar medalles d’or?

			—Va ser l’actuació del teu pare en aquella competició atlètica el que em va fer adonar que havia desenvolupat les habilitats ninja —va respondre l’àvia—. Després d’allò, ja no vaig deixar

